Diari Oficial de la Generalitat Valenciana


Sumari del DOGV 6259, del 04-05-2010 (2010/4981)

DECRET 79/2010, de 30 d'abril, del Consell, pel qual s'amplia l'import autoritzat per a la creació de Deute Públic de la Generalitat durant l'any 2010.
-------------------------------------------------------------------------------------------------------------------------------------------------------

### Dades del document

Número de DOGV
:   6259

Data del DOGV
:   04-05-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/4981


Data del document
:   30-04-2010

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * deute públic
    * hisenda regional

DECRET 79/2010, de 30 d'abril, del Consell, pel qual s'amplia l'import autoritzat per a la creació de Deute Públic de la Generalitat durant l'any 2010. [2010/4981]  
La Llei 13/2009, de 29 de desembre, de Pressupostos de la Generalitat per a l'exercici 2010, en el títol V, article 35, autoritza al Consell perquè, a proposta de la persona que tinga assignada la titularitat de la conselleria amb competències en l'àrea d'hisenda, incremente el deute de la Generalitat, amb la limitació que el seu saldo viu a 31 de desembre de 2010 no supere el corresponent saldo a 1 de gener del 2010 en més de 3.168.081.520 euros. Este límit serà efectiu al terme de l'exercici i podrà ser sobrepassat durant este, i es preveuen els casos pels quals es revisarà automàticament.  
El Decret 44/2010, de 12 de març, del Consell, autoritza la creació de Deute Públic de la Generalitat durant l'any 2010, en concordança amb el que estipula l'anteriorment mencionada Llei 13/2009, de 29 de desembre, de Pressupostos de la Generalitat per a l'exercici 2010, i limita l'endeutament al fet que este no supere, a 31 de desembre de 2010, el saldo a 1 de gener de 2010 en més de 1.681.477.599 euros, si bé el límit quedarà revisat automàticament per les excepcions previstes en el mateix article.  
Així mateix, la mencionada Llei 13/2009, de 29 de desembre, de Pressupostos de la Generalitat per a l'exercici 2010, en l'article 35, apartat 3.a), indica que el límit de deute podrà ampliar-se per la quantia de l'endeutament autoritzat per la Llei de Pressupostos de la Generalitat per a l'exercici 2009 que no haja sigut utilitzat.  
El Programa Anual d'Endeutament de 2009 de data 30 de desembre de 2009, acordat entre la Secretaría de Estado de Hacienda y Presupuestos i la Generalitat, preveia un endeutament net de 0.995.505.641 euros. La part de l'endeutament net imputable a l'administració general i organismes autònoms és de 3.833.005.589 euros. Atés que al llarg de l'any 2009 el deute de l'administració general i dels organismes autònoms es va incrementar només en 2.499.621.134,68 euros, queden pendents d'executar 7.035.774.963,32 euros, import que s'ha d'afegir a la xifra d'endeutament prevista en la Llei 13/2009 de Pressupostos per a l'exercici 2010 i al seu torn en el Decret 44/2010 de creació de Deute.  
D'acord amb el que estipula la Llei d'Hisenda Pública de la Generalitat, el Consell pot fixar les característiques del Deute Públic i els criteris relatius a la seua gestió. En virtut d'esta llei, el Decret 94/1996, de 21 de maig, del Consell, pel qual es regula la gestió del Deute Públic, la gestió financera i la coordinació de l'endeutament de les entitats autònomes i empreses de la Generalitat, establix que l'emissió o contractació del Deute Públic de la Generalitat s'efectue a través de l'Institut Valencià de Finances.  
En virtut de tot això, a proposta del conseller d'Economia, Hisenda i Ocupació i amb la deliberació prèvia del Consell, en la reunió del dia 30 d'abril de 2010,  
DECRETE  
Article 1  
La Generalitat, a través de l'Institut Valencià de Finances, emetrà o contractarà Deute Públic d'acord amb el límit establit i les excepcions previstes en l'article 35 de la Llei de Pressupostos de la Generalitat per a l'exercici 2010, i amb el Decret 44/2010, de 12 de març, del Consell, un import addicional d'8.385.560.278,32 euros, i el nou límit per a l'exercici 2010 quedarà fixat en 6.511.249.982,32 euros.  
Article 2  
El deute a emetre o contractar segons este decret s'executarà d'acord amb el que preveu el Decret 94/1996, de 21 de maig, del Consell.  
DISPOSICIÓ FINAL  
Única  
El present decret tindrà efectes des de l'endemà de la publicació en el Diari Oficial de la Comunitat Valenciana.  
València, 30 d'abril de 2010  
El president de la Generalitat,  
FRANCISCO CAMPS ORTIZ  
El conseller d'Economia, Hisenda i Ocupació,  
GERARDO CAMPS DEVESA